Hi al die scooby-ryers. Dit gaan baie lekker wees om deel te wees van hierdie forum. Hier in die Vrystaat is Subaru nog nie so bekend nie. Mense het my al gevra of dit 'n Chinese fabrikaat is, maar hulle weet eenvoudig net nie wat hulle misloop nie. Ek werk in die landbou-omgewing en gebruik my 2003 Forester X (243 000 km en loop soos 'n nuwe) vir slegte paaie en om moeilike plekke te kom. Ek is ook soms fotograaf by bergfiets-wedrenne en dit is die ideale motor om te kom waar ek die ryers wil afneem. Ek is seker ek vertel julle niks nuuts nie, maar ek verruil my Forester vir niks (behalwe 'n ander Forester wanneer ek een kan bekostig).
Ek sien uit daarna om te lees wat ander Forester-geesdriftiges te se het. Terwyl ek besig is, wil ek sommer vra, watter van die handelaars is die beste met dienste. Ek was al twee keer in Port Elizabeth en was baie gelukkig met hul diens. Bloemfontein is die naaste aan my, maar ek het nie soveel vertroue in die werk nie. Johannesburg is 'n ander opsie wat ek kan oorweeg.